## Državni plan za zaštitu voda

### NN 8/1999 (26.1.1999.), Državni plan za zaštitu voda

# VLADA REPUBLIKE HRVATSKE

Na temelju članka 77. stavka 1. Zakona o vodama ("Narodne novine", broj
107/95), Vlada Republike Hrvatske je na sjednici održanoj 14. siječnja
1999. godine donijela

## **DRŽAVNI PLAN ZA ZAŠTITU VODA**

A. OSNOVNE I OPĆE ODREDBE

I.

1. Državni plan za zaštitu voda (u daljnjem tekstu: Plan) donosi se
poradi provedbe zaštite voda i voda mora u pogledu zaštite od onečišćenja
s kopna i otoka, a sadrži:

- potrebna istraživanja i ispitivanja kakvoće voda.

- kategorizaciju voda,

- mjere zaštite voda,

- mjere za slučajeve izvanrednih i iznenadnih zagađenja voda,

- plan građenja objekata i uređaja za pročišćavanje otpadnih voda,

- izvore i način financiranja Plana, te

- popis fizičkih i pravnih osoba zaduženih za provedbu Plana, njihova
ovlaštenja i odgovornost.

2. Županijski plan za zaštitu voda mora biti usklađen s odredbama ovoga
Plana.

B. CILJEVI I NAČELA PLANA

II.

1. Cilj je Plana, da se vodama upravlja prema načelu jedinstvenog vodnog
sustava i načelu održivog razvitka.

2. U Planu se polazi prvenstveno od načela prevencije koje podrazumijeva
planiranje i poduzimanje potrebnih mjera u zaštiti voda, kada i ne postoje
čvrsti dokazi o promjenama u kakvoći voda. Preventivne mjere su mjere sprečavanja
i ograničavanja u ispuštanju opasnih i drugih tvari, koje bi mogle uzrokovati
onečišćenje ili zagađenje voda.

3. Nadzor onečišćenja je radnja kojom se osigurava stalno praćenje ispuštanja
otpadnih voda na samom izvoru onečišćenja.

4. Načelo "uporabe najbolje raspoložive tehnologije" podrazumijeva:
štednju sirovina i energije, isključivanje opasnih tvari iz tehnoloških
procesa, te smanjenje količina i štetnosti svih ispuštenih tvari prije
njihova ispuštanja u prijemnik.

5. Načelo "onečišćivač plaća", znači da za svako onečišćenje voda, korisnik
voda koji je to onečišćenje izazvao, ima obavezu platiti naknadu u skladu
sa stupnjem izazvanog onečišćenja. Također ima obavezu podmirenja troškova
čišćenja i uklanjanja zagađenja kao i naknadu štete koja je izravna posljedica
zagađenja.

6. Osiguranje stalnih informacija o stanju kakvoće voda i razmjena podataka
sa susjednim državama je načelo od osobite važnosti za upoznavanje javnosti
i poduzimanje potrebnih mjera za zaštitu voda.

C. NAZIVLJA U PLANU

III.

1. "Onečišćenje voda" je promjena kakvoće voda, koja nastaje unošenjem,
ispuštanjem ili odlaganjem u vode hranjivih i drugih tvari, toplinske energije,
te drugih uzročnika zagađenja, u količini kojom se mijenjaju svojstva voda
u odnosu na njihovu ekološku funkciju i namjensku uporabu.

2. "Zagađenje voda" je onečišćenje veće od dopuštenog. Nastaje unošenjem,
ispuštanjem ili odlaganjem u vode opasnih tvari iz skupine A. i B. (lista
tvari utvrđena Uredbom o opasnim tvarima u vodama, "Narodne novine", broj
78/89), kada se prekoračuju njihove dopuštene vrijednosti u vodama. Zagađenje
voda se očituje pogoršanjem utvrđene vrste vode odnosno kategorije vode.
Zagađenjem voda dovodi se u opasnost zdravlje i životi ljudi i mogu nastupiti
poremećaji u gospodarstvu i drugim područjima poradi stanja kakvoće vodnog
okoliša.

3. "Vrsta vode" se određuje temeljem ispitivanja kakvoća vode koja odgovara
utvrđenim uvjetima njene opće ekološke funkcije, kao i uvjetima korištenja
vode za određene namjene. Na temelju mjerila iz Uredbe o klasifikaciji
voda (Narodne novine, broj 77/98), vode se prema kakvoći svrstavaju u pet
vrsta.

4. "Kategorija vode" je planirana vrsta vode kojom se vodotoci, dijelovi
vodotoka i druge vode, te dijelovi mora pod utjecajem onečišćenja s kopna,
razvrstavaju u skupine temeljem kategorizacije vode. Mjerila za pojedinu
vrstu vode iz podtočke 3. ove točke, odgovaraju pojedinoj kategoriji vode.

5. "Otpadne vode" su vode koje se ispuštaju iz sustava javne odvodnje.

6. "Sanitarne otpadne vode" su vode koje se ispuštaju nakon uporabe
iz domaćinstva, ugostiteljstva, ustanova, vojnih objekata i drugih neproizvodnih
djelatnosti.

7. "Tehnološke otpadne vode" su vode korištene u proizvodnom procesu
koje se ispuštaju iz farmi, industrijskih postrojenja i pri drugoj proizvodnji,
a ispuštaju se nakon završenog određenog tehnološkog procesa.

8. "Sustav javne odvodnje" čini skup objekata i uređaja za obavljanje
djelatnosti skupljanja otpadnih voda, njihovo dovođenje do uređaja za pročišćavanje,
pročišćavanje i ispuštanje u prijemnik, te zbrinjavanje mulja koji nastaje
u postupku pročišćavanja i odvodnje oborinskih voda iz naselja.

9. "Ekvivalentni stanovnik (ES)" označava jedinicu opterećenja koja
se primjenjuje u izražavanju kapaciteta uređaja za pročišćavanje otpadnih
voda ili opterećenja vodotoka, a dobije se dijeljenjem ukupnog BPK5
(biokemijska potrošnja kisika) sa vrijednosti koja otpada na jednog stanovnika,
a iznosi 60,00 g kisika na dan.

10. "Uređaji za prethodno čišćenje otpadnih voda" su građevine s postrojenjem
koje ima tehnologiju kojom se uklanjaju opasne i druge tvari iz tehnoloških
otpadnih voda prije njihova ispuštanja u sustav javne odvodnje.

11. "Uređaji za pročišćavanje" su vodne građevine s postrojenjima kojima
se pročišćavaju otpadne vode iz sustava javne odvodnje prije njihova ispuštanja
u prirodni prijemnik. Prema stupnju pročišćavanja dijele se na: prethodni
stupanj pročišćavanja; prvi stupanj pročišćavanja; drugi stupanj pročišćavanja
i treći stupanj pročišćavanja.

12. "Prethodni stupanj pročišćavanja" je radnja i postupak kojima se
iz otpadnih voda uklanjaju krupne raspršene i plutajuće otpadne tvari.

13. "Prvi stupanj pročišćavanja" je primjena fizikalih i/ili kemijskih
postupaka čišćenja otpadnih voda kojima se iz otpadne vode uklanja najmanje
50% suspendirane tvari, a vrijednost BPK5 smanjuje
barem za 20% u odnosu na vrijednosti ulazne vode (influenta).

14. "Drugi stupanj pročišćavanja" je primjena bioloških i/ili drugih
postupaka čišćenja kojima se u otpadnim vodama smanjuje koncentracija suspendirane
tvari i BPK5 influenta za 70 do 90%, a koncentracija
KPK (kemijska potrošnja kisika) za najmanje 75%.

15. "Treći stupanj pročišćavanja" je primjena fizikalno-kemijskih, bioloških
i drugih postupaka, kojima se u otpadnim vodama naselja smanjuje koncentracija
hranjivih tvari influenta za najmanje 80%, odnosno uklanjaju i drugi posebni
pokazatelji otpadnih tvari, u granicama vrijednosti koje nije moguće postići
primjenom drugog stupnja čišćenja.

16. "Odgovarajući stupanj pročišćavanja" je primjena bilo kojeg postupka
čišćenja ili način ispuštanja voda kojima se u ispuštenim vodama (efluent)
i u prirodnom prijemniku postižu propisane dopuštene vrijednosti za utvrđene
pokazatelje.

17. "Obalni ispust" je vodna građevina za ispuštanje pročišćene otpadne
vode na obali ili na manjoj udaljenosti od obale u prirodni prijemnik,
na dubini manjoj od 20 m od površine vode u prijemniku.

18. "Podmorski ispust" je vodna građevina za ispuštanje pročišćene otpadne
vode u more na udaljenosti od obalne crte (najniže plime na kopnu) u pravilu
ne manjoj od 500 m i na dubini većoj od 20 m od površine vode u prijemniku.

19. "Vrlo osjetljiva područja" su područja u kojima je zabranjeno ispuštanje
otpadnih voda bez obzira na stupanj čišćenja i izgrađenost sustava javne
odvodnje (to su vode I. kategorije, podzemne vode i druge).

20. "Osjetljiva područja" su područja u koja je dopušteno ispuštanje
otpadnih voda uz treći stupanj čišćenja (to su vode II. i III. kategorije).

21. "Manje osjetljiva područja" su područja u koja je dopušteno ispuštanje
otpadnih voda uz odgovarajući stupanj čišćenja (to su vode III., IV. i
V. kategorije).

22. "Posebno štićena područja" su područja na kojima se provode posebne
mjere zaštite voda poradi zahvata vode za piće ili posebno vrijednih vodnih
područja i sl.

D. PROVEDBA ZAŠTITE VODA

IV.

***Potrebna istraživanja i ispitivanja kakvoće voda***

*a) površinske vode, podzemne vode i more*

1. Istraživanja i ispitivanja kakvoće voda i mora obavljaju se poradi
utvrđivanja vrste vode odnosno ocjenjivanja njihove kakvoće i uzroka promjena
kakvoće, te utvrđivanja i primjene potrebnih mjera zaštite voda.

Ispitivanja i istraživanja voda i mora rade se na osnovi prihvaćenih
programa kojima se obavezno utvrđuje visina sredstava i izvori financiranja
za njihovu provedbu.

2. Programi ispitivanja kakvoće voda na prekograničnim vodama, koji
su predmet ugovora između Republike Hrvatske i susjednih država u svezi
vodnogospodarskih odnosa, objavljuju se u "Narodnim novinama", kao prilozi
ove točke i čine sastavni dio Plana (Prilog D-1).

Rezultati ispitivanja kakvoće voda iz ove točke, kao i rezultati nacionalnog
programa ispitivanja koji su u Programu mreže međunarodnog monitoringa
dunavskog sliva (Trans National Monitoring Network - TNMN), program su
Stalne komisije Konvencije o zaštiti rijeke Dunav.

O programu ispitivanja kakvoće voda iz ove točke brine Državna uprava
za vode, a program provode Hrvatske vode - Glavni vodnogospodarski laboratorij.

3. Programe ispitivanja kakvoće voda na državnim vodama (nacionalni
program ispitivanja), unutrašnjim morskim vodama i teritorijalnom moru
pod utjecajem onečišćenja s kopna kao i praćenje njihova izvora onečišćenja
s kopna (Protokol o zaštiti Sredozemnog mora od onečišćenja s kopna Konvencije
o zaštiti Sredozemnog mora od onečišćenja, "Narodne novine - Međunarodni
ugovori", broj 12/93, u daljnjem tekstu: LBS - program) izrađuju i provode
Hrvatske vode uz suglasnost Državne uprave za vode i uz mišljenje Državne
uprave za zaštitu prirode i okoliša vezano uz LBS - program.

4. Županijskim planom za zaštitu voda utvrđuju se programi ispitivanja
kakvoće lokalnih voda. Rezultati ispitivanja se dostavljaju Hrvatskim vodama
i objavljuju zajedno s izvješćem o rezultatima ispitivanja državnih voda.

5. Hrvatske vode su obvezne izraditi i objaviti godišnji izvještaj o
rezultatima svih programa ispitivanja kakvoće voda i mora, a svakih pet
godina i ocjenu promjene kakvoće voda.

Državna uprava za vode o stanju kakvoće voda izvješćuje svakih pet godina
Nacionalno vijeće za vode, Vladu Republike Hrvatske i Hrvatski državni
sabor.

*b) otpadne vode*

6. Ispitivanje otpadnih voda te tehnoloških otpadnih voda obavljaju
fizičke i pravne osobe koje ispuštaju otpadne vode, a u skladu s člankom
80. Zakona o vodama.

Fizičke i pravne osobe koje tehnološke otpadne vode ispuštaju izravno
u more, kao i pravne osobe koje se bave djelatnosti javne odvodnje otpadnih
voda koje se također ispuštaju izravno u more, dužne su obavljati ispitivanje
kakvoće voda u skladu s LBS - programom ispitivanja kakvoće vode, koji
se utvrđuje vodopravnom dozvolom.

Podaci o rezultatima ispitivanja dostavljaju se Hrvatskim vodama, koje
su dužne izraditi godišnji izvještaj i dostaviti ga Državnoj upravi za
vode.

*c) ostala ispitivanja i istraživanja voda*

7. Programi posebnih ispitivanja i istraživanja kakvoće voda obavljaju
se u skladu s posebnim programima, koje utvrđuje Državna uprava za vode
na prijedlog Hrvatskih voda.

8. Programe istraživanja i ispitivanja kakvoće voda mogu obavljati samo
za to ovlašteni laboratoriji u skladu s Pravilnikom o ovlaštenim laboratorijima
("Narodne novine", broj 78/97).

V.

***Kategorizacija voda***

1. Kategorizacijom voda se utvrđuje planirana vrsta vode. Planirana
vrsta vode osigurava se izradom planskih osnova za upravljanje vodama i
provedbom mjera za zaštitu voda iz ovoga Plana.

2. Kategorizacijom voda se vodotoci, dijelovi vodotoka i druge vode,
te dijelovi mora pod utjecajem onečišćenja s kopna, razvrstavaju u skupine
za koje se utvrđuje kategorija vode, koja mora zadovoljavati propisane
uvjete za određenu vrstu vode polazeći od mjerila iz Uredbe o klasifikaciji
voda ("Narodne novine", broj 77/98).

3. Kategorizacija voda za državne vode utvrđuje se kao prilog ove točke
i čini njegov sastavni dio (Prilog D-2).

4. Kategorizacija voda za lokalne vode sadržana je u županijskom planu
za zaštitu voda.

5. Kategorizacija voda odnosi se na vodotoke s nereguliranim protokom,
za sva protjecanja jednaka ili veća od mjesečnih malih voda 95% osiguranosti
i na vodotoke s reguliranim protokom, za protjecanja veća od garantirane
male vode.

Državna uprava za vode će zajedno s Hrvatskim vodama utvrditi mjerodavni
protok i izračun mjerodavnog opterećenja za dijelove vodotoka i pripadajuću
kategoriju vode i na temelju dobivenih podataka predložiti novu kategorizaciju
voda do 31. prosinca 1999. godine.

VI.

***Mjere zaštite voda***

Mjere za zaštitu voda obuhvaćaju:

a) ciljeve mjera,

b) administrativne mjere,

c) mjere za očuvanje kakvoće voda,

d) mjere za sprečavanje i smanjenje onečišćenja voda,

e) provedbene mjere i

f) dinamiku provedbi mjera.

*a) Ciljevi mjera zaštite voda su:*

1. Sačuvati površinske i podzemne vode koje su još čiste. U kategorizaciji
voda ove su svrstane u prvu kategoriju vode.

2. Zaustavljanje trenda pogoršanja kakvoće voda. Postiže se razradom
mjera koje će se provesti u srednjoročnom i dugoročnom razdoblju.

3. Saniranje i uklanjanje izvora onečišćenja prvenstveno na postojećim
i planiranim izvorištima pitke vode, kao i drugim mjestima gdje se voda
koristi za namjene za koje je potrebno osigurati II. ili III. kategoriju
vode (industrija, poljoprivreda, ribnjačarstvo, rekreacija itd.).

4. Sustavni nadzor nad izvorima onečišćavanja voda, mogućim iznenadnim
zagađenjima i uspostava preventivnih mjera za sprječavanje iznenadnih zagađenja,
prioritetni je zadatak u kratkoročnom razdoblju.

*b) Administrativne mjere zaštite voda su:*

1. planske osnove upravljanja vodama za vodna i slivna područja koja
uz ostalo sadrže: procjenu mogućnosti opterećenja vodotoka, ukupno planirano
opterećenje ispuštanja otpadnih voda, utvrđivanje mjerodavnog protoka prijemnika
za prijem opterećenja, te rješenja za smanjenje opterećenja prijemnika.

2. izmjene i dopune izdanih vodopravnih dozvola za ispuštanje otpadnih
voda putem dozvolbenih naloga i njihovo usklađivanje s potrebnim mjerama
i ciljevima zaštite voda,

3. stalno praćenje propisa iz djelokruga zaštite voda te njihovo usklađivanje
s utvrđenim mjerama u provedbi zaštite voda,

4. izrada katastra zaštite voda koji se usklađuje s informatičkim sustavom
zaštite okoliša, te izrada druge tehničke dokumentacije potrebne za provedbu
mjera zaštite voda,

5. uspostavljanje sustava informiranja o stanju kakvoće voda i učinkovitosti
primijenjenih mjera.

*c) Mjere za očuvanje kakvoće voda su:*

1. zabrana izgradnje na područjima gdje se ugrožava kakvoća vode izvorišta
i podzemnih voda koja se koriste ili planiraju koristiti za javnu vodoopskrbu,

2. zabrana ili ograničenje izgradnje na posebno štićenim područjima
i vrijednim vodnim ekosustavima proglašenim parkovima prirode, nacionalnim
parkovima i sl.

3. ograničenje izgradnje i obavljanja djelatnosti na malim vodotocima
ili kraškim područjima gdje ispuštanje otpadnih voda može imati utjecaj
na kakvoću voda i pored primjene potrebnih mjera zaštite,

4. zabrana ispuštanja opasnih tvari iz stavka 2. članka 3. Uredbe o
opasnim tvarima u vodama i prioritetno uklanjanje popisanih opasnih tvari
iz A. skupine opasnih tvari Uredbe,

5. ograničenje ispuštanja opasnih tvari iz stavka 3. članka 3. Uredbe
o opasnim tvarima u vodama,

6. povećanje kapaciteta prijemnika izgradnjom potrebnih vodnih građevina.

*d) Mjere za sprječavanje i smanjenje onečišćenja voda su:*

1. planiranje, rekonstrukcija i izgradnja sustava javne odvodnje.

2. planiranje, rekonstrukcija i izgradnja uređaja za pročišćavanje otpadnih
voda iz sustava javne odvodnje,

3. smanjenje opterećenja otpadnim vodama iz raznih tehnoloških procesa
i prilagodba sastava otpadnih voda dopuštenim vrijednostima opasnih i drugih
tvari koje se ispuštaju u sustav javne odvodnje ili u prirodni prijemnik,

4. zamjena postojećih tehnologija s boljim i čišćim tehnologijama u
tehnološkim procesima gdje opasne i druge tvari onečišćuju vode,

5. uvođenje programa mjera za smanjenje onečišćenja voda od agrotehničkih
sredstava,

6. uređenje erozijskih područja i sprječavanje ispiranja gradnjom regulacijskih
vodnih građevina, pošumljavanjem, pravilnom obradom tla, i pravilnom uporabom
agrotehničkih sredstava u proizvodnji bilja,

7. gradnja i opremanje odlagališta svih vrsta otpada koja zadovoljavaju
tehničko-tehnološke uvjete, osobito iz Pravilnika o uvjetima za postupanje
s otpadom ("Narodne novine", broj 123/97) i Uredbe o uvjetima za postupanje
s opasnim otpadom ("Narodne novine", broj 32/98),

8. saniranje postojećih neuređenih odlagališta otpada, prvenstveno na
onim mjestima gdje postoji opasnost od onečišćenja podzemnih voda i površinskih
voda koje se zahvaćaju za piće,

9. uklanjanje kopnenih izvora onečišćenja mora, koji uzrokuju ograničavanje
korištenja mora za određene namjene (uzgoj školjki, riba, rekreacija i
dr.).

*e) Provedbene mjere*

U cilju ostvarenja mjera zaštite voda utvrđenih u točki VI. podtočkama
a), b), c) i d), izrađuje se Plan provedbenih mjera koji sadrži osobito:

1. popis čimbenika onečišćenja voda i mora, ocjenu stanja i određivanje
prioriteta u poduzimanju potrebnih mjera,

2. analizu mogućnosti uporabe boljih tehnologija u određenom tehnološkom
procesu,

3. utvrđivanje potrebnih mjera zaštite voda i mora kao i potrebnih financijskih
sredstava za njihovo provođenje, te ocjenu dobiti od ulaganja u provedbi
predviđenih mjera,

4. vremensku razradu provedbe utvrđenih mjera,

5. odgovorne osobe za izvršenje plana provedbenih mjera.

*f) Dinamika u provedbi mjera*

Plan provedbenih mjera radi se za:

* kratkoročno razdoblje        (do 2005. godine),
* srednjoročno razdoblje       (do 2010. godine) i
* dugoročno razdoblje           (do 2025. godine).

VII.

***Mjere za slučajeve izvanrednih i iznenadnih zagađenja
voda***

Izvanredno zagađenje je ako poradi smanjenog protoka ili drugih okolnosti
prijeti opasnost ili dođe do pogoršanja utvrđene vrste vode u vodotoku
ili drugom prijemniku u koji se izlijevaju otpadne vode.

Iznenadno zagađenje je kada dođe do iznenadnog izlijevanja opasnih tvari
i drugih tvari koje mogu pogoršati utvrđenu vrstu vode odnosno njenu kategoriju
ili zagaditi površinske i podzemne vode ili more uslijed zagađenja s kopna.

*a) Mjere kod izvanrednog zagađenja*

1. Mjere kod izvanrednog zagađenja primjenjuju se u slučajevima nepovoljnih
hidroloških prilika i smanjenja protoka odnosno kod mjerodavnih malih voda,
koje uzrokuju pogoršanje utvrđene vrste ili kategorije vode u točki miješanja
nakon ispusta otpadnih voda.

2. Mjere se primjenjuju u skladu s člankom 78. Zakona o vodama, kod
mjerodavnih malih voda i kad na mjestima gdje vodotok prima otpadne vode
gradova i naselja, a otopljeni kisik u vodi padne ispod 4,0 mg/l, kao i
na drugim vodama, ako je pogoršanje kakvoće voda toliko, da ugrožava zdravlje
ljudi, ekološku funkciju vode ili uporabu vode za piće i druge namjene.

Mjerodavna mala voda određuje se iz dužine vremenskih intervala koji
se kreću od 7 do 40 dana sa povratnim razdobljem od 5 do 20 godina. Državna
uprava za vode i Hrvatske vode dužne su utvrditi mjerodavnu malu vodu za
sve točke ispitivanja kakvoće voda zajedno s geodetskim koordinatama mjesta
ispitivanja kakvoće voda u kratkoročnom razdoblju.

3. Mjere u izvanrednim slučajevima zagađenja su:

* pojačani nadzor na mjestima ispusta svih onečišćivača koji otpadne
  vode ispuštaju u vodotok,
* dodatni program ispitivanja kakvoće voda koji utvrđuju i provode Hrvatske
  vode,
* smanjenje opterećenja otpadnim vodama na ispustu uz nadzor rada svih
  instaliranih objekata za zaštitu voda,
* smanjenje ispuštanja tehnoloških otpadnih voda,
* ograničavanje ili zabrana ispuštanja otpadnih voda.

4. Zabrana ili ograničenje ispuštanja tehnoloških otpadnih voda smanjenjem
proizvodnje, proglašava se kada otopljeni kisik na mjernom profilu vodotoka
padne ispod 4,0 mg/l, to jest kada je kakvoća vode toliko loša, da je ugrožena
ekološka funkcija vode, te zdravlje i život ljudi.

5. Operativne planove za provedbu mjera u slučaju izvanrednih zagađenja
na državnim vodama donose i provode Hrvatske vode.

6. Operativne planove za provedbu mjera u slučaju izvanrednih zagađenja
na lokalnim vodama donosi županijska skupština, a provode ga Hrvatske vode.

7. Ravnatelj Državne uprave za vode proglašava mjere za slučaj izvanrednog
zagađenja na prijedlog Hrvatskih voda.

*b) Mjere kod iznenadnog zagađenja*

**1.** Kada dođe do iznenadnog zagađenja potrebno je odmah obaviti
dojavu o nastanku iznenadnog zagađenja i postupiti u skladu s operativnim
planom poradi sprječavanja širenja odnosno uklanjanja nastalog zagađenja.
Vodopravni inspektor će utvrditi stupanj ugroženosti te donijeti rješenje
o poduzimanju potrebnih mjera i dostaviti ga osobama koje su dužne primijeniti
te mjere. Shema postupaka u slučaju iznenadnog zagađenja navodi se u Prilogu
D-3, Shema 1 i sastavni je dio ovog Plana.

**2.** Mjere koje će se poduzeti u slučajevima iznenadnog zagađenja
su:

* obavješćivanje nadležnih tijela i javnosti te primjena operativnih
  planova poradi suzbijanja širenja i uklanjanja iznenadnog zagađenja,
* utvrđivanje uzroka, počinitelja, vrste i opsega zagađenja, ocjena stupnja
  ugroženosti ekološke funkcije voda te zdravlja i života ljudi, kao i mogućnost
  širenja zagađenja,
* nadzor nad nastalim zagađenjem i njegovim širenjem, informiranje javnosti
  i korisnika vode o kakvoći vode i po potrebi zabrana njezine uporabe,
* obavljanje sanacijskih radova nad nastalim zagađenjem u skladu s operativnim
  planovima, te uklanjanje uzroka iznenadnog zagađenja.

Mjere koje će se poduzeti ovise o stupnju ugroženosti utvrđene vrste
odnosno kategorije vode poradi nastalog iznenadnog zagađenja.

**3.** Stupanj ugroženosti proglašava vodopravni inspektor prema
sljedećim mjerilima:

|  |  |
| --- | --- |
| **I. stupanj     ugroženosti** | ```            u vodni okoliš su dospjele manje količine
             opasnih tvari ili drugih tvari koje uzrokuju
             zagađenje,
            brzom primjenom potrebnih mjera može se
             spriječiti širenje zagađenja,
            ne očekuju se veće posljedice po ekološku
             funkciju voda i za njenu uporabu,
            postupa se u skladu s mjerama sadržanim u
             županijskom planu za zaštitu voda.
 ``` |
| **II.stupanj    ugroženosti** | ```             u vodni okoliš su dospjele veće količine opas-
              ugroženosti nih tvari ili drugih tvari koje uz-
              rokuju zagađenje,
             brzom primjenom potrebnih mjera može se spriječi-
              ti širenje zagađenja, ali su ugroženi izvori pitke
              vode ili drugi izvori namijenjeni za razno korište-
              nje voda i priobalnog mora.
             posljedice po ekološku funkciju voda, kao i njenu
              uporabu su znatne i potrebno je proglasiti mjere ko-
              jima se ograničava korištenje vode,
             postupa se u skladu s mjerama sadržanim u županijs-
              kom planu za zaštitu voda.


 ``` |
| **III.stupanj    ugroženosti** | ```            u vodni okoliš su dospjele količine opasnih
             tvari ili drugih tvari koje uzrokuju zagađe-
             nje s mogućim prekograničnim posljedicama ili
             s mogućim posljedicama na susjedne županije,
            brzom primjenom potrebnih mjera može se spri-
             ječiti širenje zagađenja, ali su ugroženi iz-
             vori pitke vode ili drugi izvori namijenjeni
             za razno korištenje voda i priobalnog mora,
            posljedice po ekološku funkciju vode, kao i na
             njenu uporabu su velike i potrebno je proglasiti
             mjere zabrane korištenja vode,
            postupa se u skladu s mjerama sadržanim u Držav-
             nom planu za zaštitu voda.

 ``` |

**4.** Za I. i II. stupanj ugroženosti primjenjuju se mjere utvrđene
županijskim planom za zaštitu voda, a za III. stupanj ugroženosti primjenjuju
se mjere utvrđene Državnim planom za zaštitu voda. Rješenjem vodopravnog
inspektora primjenjuju se potrebne mjere i operativni planovi. Primjena
mjera prestaje kada vodopravni inspektor proglasi prestanak primjene. O
mjerama i postupcima tijekom njihova poduzimanja obavješćuje se javnost.
Postupci u slučaju iznenadnog zagađenja navode se u Prilogu D-3, Shema
1, koja je sastavni dio ovog Plana.

**5.** Kada se proglasi III. stupanj ugroženosti odnosno kada iznenadna
zagađenja nastanu na državnim i prekograničnim vodama mogu nastupiti slučajevi:

5.1. Kada su iznenadna zagađenja nastala unutar granica Republike Hrvatske
i to:

5.1.1. Iznenadna zagađenja nastala na državnim vodama unutar granice
Republike Hrvatske i

5.1.2. Iznenadna zagađenja nastala na državnim vodama unutar granice
Republike Hrvatske s mogućim prekograničnim posljedicama.

5.2. Iznenadna zagađenja nastala izvan granica Republike Hrvatske

5.1.1. **Postupci u slučaju iznenadnih zagađenja kada su ona nastala
na državnim vodama unutar granica Republike Hrvatske su:**

Postupa se u skladu s Prilogom D-3. Shema 2 koji je sastavni dio ovog
Plana, a postupci su:

*1. Procjena i očevid zagađenja*

Procjenu i očevid zagađenja obavljaju Hrvatske vode - Sektor za zaštitu
voda i mora i vodopravni inspektor, koji donosi rješenje o primjeni mjera
te određuje njihove izvršitelje.

2. *Korištenje financijskih jedinica PIAC-a* 07.

U slučaju iznenadnog zagađenja kada su ona nastala na državnim vodama
stavljaju se u djelovanje funkcijske jedinice PIAC-a 07 koje se navode
u Prilogu D-4 i sastavni su dio ovog Plana. PIAC-jedinice su ustrojene
u okviru Dunavskog sustava žurnog uzbunjivanja, a u Republici Hrvatskoj
koristi se i u slučajevima iznenadnog zagađenja na državnim vodama kada
su posljedice ograničene na područje naše države.

Vodoprivredni inspektor ili druga stručna osoba obavješćuje o iznenadnom
zagađenju osobu za kontakte pri Komunikacijskoj jedinci. Osoba za kontakt
pri Komunikacijskoj jedinici, telefonom ili faks porukom, dalje obavješćuje:

* Ekspertnu jedinicu
* Jedinicu za donošenje odluka
* Odgovornu osobu za koordiniranje rada PIAC-a 07.

*Ekspertna jedinica,* ili stručna osoba iz Hrvatskih voda (kontakt
osoba Ekspertne jedinice) procjenjuje:

* da li su poduzete odgovarajuće mjere koje je rješenjem naredio vodoprivredni
  inspektor,
* treba li o prijedlozima daljnjih mjera odlučivati cijela Ekspertna
  jedinica,
* potrebu za uslugama provedbe mjera po ovlaštenim, te stručno i tehnički
  osposobljenim fizičkim i pravnim osobama, specijaliziranim za provedbu
  mjera.

Ekspertna jedinica obavješćuje kontaktnu osobu pri Jedinici za donošenje
odluka u Državnoj upravi za vode i odgovornu osobu za koordiniranje rada
PIAC-a 07 o poduzetim mjerama.

*Jedinica za donošenje odluka* (kontakt osoba i odgovorna osoba
za koordiniranje rada PIAC-a 07), po primitku izvješća Komunikacijske i
Ekspertne jedinice, razmatra izvješća i odlučuje o potrebi konzultiranja
institucija imenovanih u Jedinicu za donošenje odluka, a u svezi s poduzimanjem
daljnjih mjera.

*Odgovorna osoba za koordiniranje rada PIAC-a 07* dostavlja Komunikacijskoj
jedinici telefonsku i faks poruku o poduzetim postupcima i mjerama.

3. Vodopravni inspektor u dogovoru s Jedinicom za donošenje odluka (DU)
proglašava prestanak mjera i postupaka.

5.1.2. **Postupci u slučaju iznenadnih zagađenja kada su ona nastala
na državnim vodama unutar granice Republike Hrvatske s mogućim prekograničnim
posljedicama**

Postupa se u skladu s Prilogom D-3, Shema 2 koja je sastavni dio ovog
Plana, a postupci su:

1. Postupa se kao u točki VII. b) 5.1.1., podtočkama 1. i 2.

2. Stavlja se u aktivnost Glavni međunarodni centar za uzbunjivanje
- PIAC 07 (Principal International Alert Centres) koji je ustrojen u Dunavskom
sustavu žurnog uzbunjivanja. Primjenjuju se mjere navedene u točki VII.
b) podtočka 2., na temelju rješenja državnog vodopravnog inspektora, te
se rješenjem određuju izvršitelji mjera. O poduzimanju mjera obavješćuju
se sve funkcijske jedinice PIAC-a, a postupa se kako slijedi.

* primitak izvješća o iznenadnom zagađenju posredstvom Komunikacijske
  jedinice u Zagrebu PIAC-a 07,
* izvješćivanje o događaju priobalnih stranaka nizvodno, putem PIAC-a
  nizvodnih zemalja,
* izvješćivanje Stalne komisije DRPC (Konvencije o zaštiti rijeke Dunav),
* objavljivanje uzbunjivanja u slivu Dunava na području Republike Hrvatske,
* evidentiranje poduzetih mjera u slivu Dunava na području Republike
  Hrvatske i
* proglašenje prestanka uzbunjivanja u slivu Dunava na području Republike
  Hrvatske.

3. Postupci unutar Dunavskog sustava žurnog uzbunjivanja su standardizirani
i obavljaju se prema međunarodnom priručniku (International Operations
Manual). Komuniciranje u Sustavu se obavlja satelitskom mrežom, odnosno
putem faks poruka, ako satelitski sustav nije dostupan.

5.2. **Postupci kada su iznenadna zagađenja nastala izvan granica Republike
Hrvatske**

Postupci u slučaju iznenadnih zagađenja izvan granica Republike Hrvatske
kada zagađenja mogu imati posljedice u Republici Hrvatskoj provode se u
skladu s Prilogom D-3, Shema 3 kako slijedi:

1. Obavijest ili uzbunjivanje u svezi iznenadnog zagađenja dolazi u
Komunikacijsku jedinicu PIAC-a 07 od PIAC-a uzvodne zemlje.

2. Nakon primitka dojave o iznenadnom zagađenju, osoba za kontakte u
Komunikacijskoj jedinici obavješćuje o tome telefonom i faks porukom:

* Ekspertnu jedinicu,
* Jedinicu za donošenje odluka i
* Odgovornu osobu za koordiniranje rada PIAC-a 07.

3. Osobe za kontakte Ekspertne jedinice, Jedinice za donošenje odluka
i odgovorna osoba za koordiniranje PIAC-a 07, međusobno se dogovaraju o
poduzimanju mjera od iznenadnog zagađenja, te odlučuju o potrebi pozivanja
institucija uključenih u funkcijske jedinice PIAC-a. Postupci unutar Sustava
su kako je to navedeno u točki VII. b) 5.1.2. podtočka 3.

4. Vodopravni inspektor u dogovoru s odgovornom osobom za koordiniranje
rada PIAC-a u Jedinici za donošenje odluka, proglašava prestanak mjera
i postupaka.

**6.** Operativni planovi

6.1. U slučaju iznenadnog zagađivanja, počinilac zagađenja, fizička
ili pravna osoba koja je vlasnik ili posjednik zemljišta na kojem je nastalo
iznenadno zagađenje, neodložno poduzima potrebne mjere u skladu s operativnim
planom za provedbu mjera sprječavanja širenja i uklanjanja iznenadnog zagađenja.
O poduzetim mjerama se obavješćuje županijski odnosno državni vodopravni
inspektor.

6.2. Operativni plan za provedbu mjera dužne su izraditi sve fizičke
i pravne osobe koje svojom djelatnošću mogu izazvati iznenadno zagađenje
površinskih i podzemnih voda ili zagađenje mora s kopna, te pravne osobe
koje obavljaju djelatnost odvodnje otpadnih voda.

6.3. Operativni plan sadrži osobito:

* procjenu o mogućim uzrocima, opsegu i opasnosti od iznenadnog zagađivanja,
  te preventivne mjere za sprječavanje nastajanja iznenadnog zagađenja,
* procjenu ugroženosti voda od iznenadnog zagađenja,
* organizaciju postupka, obim i način provedbe mjera u slučaju iznenadnog
  zagađenja,
* odgovorne osobe i potrebne stručne zaposlenike u provedbi mjera,
* opremu i sredstva za provedbu mjera,
* potrebu sudjelovanja drugih fizičkih i pravnih osoba u provedbi potrebnih
  mjera (intervencija)
* program osposobljavanja zaposlenika i stručnih osoba za primjenu mjera,
* program provjere provedbe operativnog plana,
* način i sredstva informiranja o iznenadnom zagađenju.

6.4. Operativni plan iz točke VII. b) podtočke 6.2. dužne su izraditi
i Hrvatske vode. Operativnim planom moraju se predvidjeti sve mjere koje
će se poduzimati u slučajevima iznenadnog zagađenja voda nastalog u koritu
ili inundaciji državnih voda, te mora ako je uzrok zagađenja državni vodotok,
kao i u slučajevima prekograničnih iznenadnih zagađenja kad se stavlja
u funkciju PIAC 07 u skladu s točkom VII. b) podtočka 5.

6.5. Nositelje izrade operativnog plana iz točke VII. b) podtočke 6.2.
određuje se županijskim planom za zaštitu voda.

**7.** Postupci kod iznenadnog zagađenja mora

Kada dođe do iznenadnog zagađenja mora u kojemu je uzrok iznenadno zagađenje
vode nastalo na kopnu, mjere koje se poduzimaju moraju biti u skladu s
Planom intervencija kod iznenadnog onečišćenja mora u Republici Hrvatskoj
("Narodne novine", broj 8/97).

U slučaju iznenadnog zagađenja mora postupa se kako je navedeno u Shemi
1, Priloga D-3. Dojava o iznenadnom zagađenju dostavlja se i nadležnoj
Lučkoj kapetaniji.

U županijskim planovima za zaštitu voda, županije koje na svom teritoriju
imaju more, obrađuju postupke intervencija i za slučajeve iznenadnog zagađenja
mora.

VIII.

***Plan građenja objekata i uređaja za pročišćavanje otpadnih
voda***

*a) Objekti - sustavi javne odvodnje*

1. Građenje sustava javne odvodnje iz kojih se otpadne vode ispuštaju
u vodotoke ("manje osjetljiva područja") preporuča se završiti do:

* 2005. godine za objekte veće od 15.000 ES,
* 2010. godine za objekte između 2.000 i 15.000 ES i
* 2005. godine za objekte koje otpadne vode ispuštaju u "osjetljiva područja",
  a veći su od 10.000 ES.

2. Otpadne vode zabranjeno je ispuštati u "vrlo osjetljiva područja".
Iznimno i pod posebnim uvjetima može se dopustiti ispuštanje otpadnih voda
u "vrlo osjetljiva područja". Prijedlog tih područja izradit će Hrvatske
vode u suradnji s Ministarstvom prostornog uređenja, graditeljstva i stanovanja
s Državnom upravom za zaštitu prirode i okoliša do 31. prosinca 1999. godine,
a utvrdit će ravnatelj Državne uprave za vode i objaviti ih u "Narodnim
novinama".

3. Županijskim planom za zaštitu voda planira se građenje sustava javne
odvodnje, određuje se odgovorna pravna osoba za izvršenje plana i planira
osiguranje potrebnih financijskih sredstava za njegovo izvršenje.

*b) Uređaji za pročišćavanje otpadnih voda*

1. Gradnji uređaja za pročišćavanje otpadnih voda može se pristupiti,
ako je završeno građenje najmanje 70% ukupnog kapaciteta sustava javne
odvodnje:

2. Građenje "drugog stupnja" uređaja za pročišćavanje otpadnih voda
iz kojih se otpadne vode ispuštaju u vodotoke ("manje osjetljiva područja")
preporuča se završiti do:

* 2010. godine za objekte veće od 15.000 ES,
* 2025. godine za objekte između 2.000 i 15.000 ES i
* 2005. godine za objekte koji otpadne vode ispuštaju u "osjetljiva područja",
  a veći su od 10.000 ES.

3. Građenje "prvog stupnja" uređaja za pročišćavanje otpadnih voda,
iz kojih se otpadne vode ispuštaju u more putem odgovarajućeg podmorskog
ispusta preporuča se završiti do:

* 2010. godine za objekte veće od 15.000 ES,
* 2025. godine za objekte između 2.000 i 15.000 ES i
* 2005. godine za objekte koje otpadne vode ispuštaju uz "drugi stupanj"
  čišćenja, a veći su od 2.000 ES.

4. Popis uređaja za pročišćavanje otpadnih voda većih od 50.000 ES čije
se građenje smatra prioritetom, daje se kao prilog ove točke Plana pod
nazivom "Uređaji za pročišćavanje veći od 50.000 ES" (Prilog D-5) i sastavni
je dio ovog Plana.

5. Županijskim planom za zaštitu voda planira se građenje uređaja za
pročišćavanje otpadnih voda, određuje se odgovorna pravna osoba za izvršenje
plana građenja i planira se osiguranje potrebnih financijskih sredstava
za izvršenje plana građenja.

IX.

***Izvori i način financiranja Plana***

Financijska sredstva za provedbu ovog Plana osiguravaju se iz sljedećih
izvora:

* naknade za zaštitu voda iz koje se financira zaštita voda u skladu
  s člankom 3. točka 4. Zakona o financiranju vodnog gospodarstva ("Narodne
  novine", broj 107/95 i 88/98),
* cijene komunalne usluge na osnovi članka 18. Zakona o komunalnom gospodarstvu
  ("Narodne novine", br. 36/95 i 70/97),
* državnog proračuna Republike Hrvatske,
* kredita, stranih i domaćih,
* stranih i domaćih donacija,
* od novčanih kazni izrečenih zagađivačima u prekršajnim postupcima i
* zamjene međunarodnih dugova u svrhu provedbe programa zaštite voda.

X.

***Fizičke i pravne osobe zadužene za provedbu Plana, njihova
ovlaštenja i odgovornost***

Za provedbu ovog Plana zadužuju se:

* Državna uprava za vode,
* Hrvatske vode,
* fizičke i pravne osobe koje obavljanjem djelatnosti onečišćuju ili
  mogu zagaditi vode,
* osobe koje obavljaju komunalnu djelatnost.

1. Državna uprava za vode nadležna je za:

* inspekcijski i upravni nadzor nad provedbom ovog Plana i usklađenosti
  svakog županijskog plana za zaštitu voda s ovim Planom,
* koordinaciju provedbe međunarodnih obveza koje su obuhvaćene ovim Planom,
* provedbu potrebnih istraživanja kakvoće voda i mora na temelju preuzetih
  međunarodnih obveza, posebnih istraživanja voda i mora vezano uz promjene
  kakvoće zbog utjecaja otpadnih i drugih voda s kopna,
* provedbu mjera na zaštiti voda koje se financiraju iz državnog proračuna
  Republike Hrvatske,
* davanje potrebnih naputaka bitnih za provedbu ovog Plana,
* izradu izvještaja Vladi Republike Hrvatske o provedbi Plana.

2. Hrvatske vode nadležne su za:

* razradu mjera zaštite i izradu provedbenih mjera za zaštitu voda,
* izradu financijskih planova,
* izradu operativnih planova za slučaj izvanrednih i iznenadnih zagađenja
  voda,
* prikupljanje i obradu podataka dobivenih ispitivanjem kakvoće voda
  i dostavu izvještaja o stanju kakvoće voda u Državnu upravu za vode najmanje
  jednom godišnje, odnosno prema potrebi,
* davanje prijedloga za izmjene ili dopune programa ispitivanja kakvoće
  voda,
* stalno praćenje učinkovitosti mjera predviđenih Planom i dostavu izvještaja
  Državnoj upravi za vode, najmanje jednom godišnje uz prijedloge izmjena
  ili dopuna mjera,
* osiguranje stalnog stručnog nadzora nad radom objekata za zaštitu voda,
  a o nepravilnostima u radu tih objekata izvješćuju Državnu vodopravnu inspekciju.

3. Fizičke i pravne osobe koje obavljanjem djelatnosti onečišćuju ili
mogu zagaditi vode su zadužene za:

* izradu plana provedbenih mjera kojim će se razraditi mjere utvrđene
  ovim Planom kao i financijski plan za njihovu provedbu,
* izradu operativnog plana za provedbu mjera u slučajevima izvanrednog
  i iznenadnog zagađenja,
* razvoj programa osposobljavanja za voditelje tehnoloških pogona i procesa,
  poradi promicanja gospodarenja vodama,
* razradu projekata ulaganja za prijelaz na bolje tehnologije proizvodnje.

4. Osobe koje obavljaju djelatnost odvodnje i pročišćavanja otpadnih
voda dužne su:

* izraditi plan provedbenih mjera i operativni plan u skladu s ovim Planom,
* razraditi planove razvoja sustava javne odvodnje u skladu s Odlukom
  o odvodnji otpadnih voda,
* obavljati stalni nadzor nad svim korisnicima koji ispuštaju otpadne
  vode u sustav javne odvodnje i podnositi prijave vodopravnoj inspekciji,
  ako ispuštanja otpadnih voda nisu u skladu s vodopravnom dozvolom ili Odlukom
  o odvodnji otpadnih voda,
* obavljati stalni nadzor nad kakvoćom otpadne vode prije ispuštanja
  iz sustava javne odvodnje u prirodni prijemnik i skrbiti, da kakvoća otpadne
  vode bude u skladu s uvjetima iz vodopravne dozvole.

5. Odgovorne osobe za provedbu ovog Plana iz točke X. podtočke 1., 2.,
3. i 4. su:

* ravnatelj Državne uprave za vode,
* generalni direktor Hrvatskih voda, odnosno osoba određena provedbenim
  i operativnim planom iz ovog Plana točke VI. e) podtočke 5. i točke VII.
  b) podtočke 6.4.,
* direktor pravne osobe ili osoba navedena u planu provedbenih mjera
  i operativnom planu iz ovog Plana točke VI. e) podtočke 5. i točke VII.
  b) podtočke 6.2.,
* fizička osoba koja samostalno obavlja djelatnost zadužena je prema
  Planu izraditi provedbeni plan mjera i operativni plan.

6. U slučaju da se provedbeni planovi, operativni planovi kao
i druge mjere ne primjenjuju u skladu s ovim Planom, odgovorne osobe su
dužne poduzeti zakonom propisane radnje radi ostvarenja ciljeva Plana.

**PRILOG D-1.**

**Program ispitivanja kakvoće voda na prekograničnim vodama na osnovi
potpisanog Sporazuma o vodnogospodarskim odnosima između Vlade Republike
Hrvatske i Vlade Republike Mađarske**

```
Osnova za program       Sporazum o vodnogospodarskim odnosima
ispitivanja             između Vlade Republike Hrvatske i Vlade
                        Republike Mađarske, ("Narodne novine -
                        Međunarodni ugovori" br. 10/94)
Mjesta ispitivanja
kakvoće voda:
rijeka Dunav            Državna granica, mađarska strana - Mohač,
                        na 1433. rkm
                        Državna granica, hrvatska strana - Batina,
                        na 1424. rkm
rijeka Mura             Goričan-Letenje, s mosta-matica
rijeka Drava            Botovo-Ortiloš, s mosta-matica
rijeka Drava            Terezino Polje-Barč, od 1999. god.
rijeka Drava            Donji Miholjac-Dravosabolč, s mosta:
                        desna obala
                        sredina
                        lijeva obala
Mjesto radioloških
ispitivanja
rijeka Dunav            Državna granica, mađarska strana - Mohač,
                        na 1433. rkm desna obala, sredina, lijeva obala,
                        uzima se voda, sediment, obraštaj i riba
                        Državna granica, hrvatska strana - Batina
                        na 1424. rkm
Učestalost uzorkova-    obavlja se dvanaest puta godišnje
nja za kakvoću voda
na rijekama Muri i      ponavlja se u četiri tromjesečna ciklusa
Dravi                   - u prvom mjesecu hrvatska strana obavlja
                        uzorkovanje i ispitivanje,
                        - u drugom mjesecu mađarska strana obavlja
                        uzorkovanje i ispitivanje
                        - u trećem mjesecu uzorkovanja su zajednička,
                        a svaka strana posebno obavlja ispitivanja.
na rijeci Dunav         - od 1998. godine obavlja se uzorkovanje
                        naizmjence četiri puta na mađarskoj strani,
                        četiri puta na hrvatskoj strani,
                        - dva puta zajednički uzorkovanje na hrvatskoj
                        strani i dva puta zajednički uzorkovanje na ma-
                        đarskoj strani, a svaka strana obavlja ispitivanja
                        posebno
Učestalost uzorkova-    obavlja se šest puta godišnje
nja za radiološka
ispitivanja
na rijeci Dunav         - od 1998. uzorkovanje se obavlja 2 puta i to
                        svaka strana na svojoj strani, a jedno
                        zajedničko uzorkovanje će biti jednom na
                        hrvatskoj strani i jednom na mađarskoj strani.
Pokazatelji ispitivanja
kakvoće voda
Na rijekama Muri i      programom su obuhvaćeni:
Dravi                   fizikalno-kemijski pokazatelji,
                        hranjive tvari,
                        metali i metaloidi
                        organski spojevi (pesticidi)
                        mikrobiološki pokazatelji
                        biološki pokazatelji
Na rijeci Dunavu        programom su obuhvaćeni svi prethodni
                        pokazatelji i radiološki pokazatelji
                        napomena: Pojedine pokazatelje ispitivanja
                        kakvoće vode utvrđuje Stalna hrvatsko-mađarska
                        komisija za vodnogospodarstvo
Sudionici u izvršenju
programa
                        O izvršenju programa    - Državna uprava za vode
                        se brine i nadležna je:
Ispitivanja obavljaju:  Hrvatske vode, Glavni vodnogospodarski
                        laboratorij u suradnji s Ovlaštenim
                        laboratorijima koji imaju provedena domaća i
                        međunarodna poredbena ispitivanja
Sredstva potrebna za    Sredstva se osiguravaju u Državnom proračunu
izvršenje Programa i    Republike Hrvatske i iznose:
njihovo osiguranje      480.000,00 kn

```

**PRILOG D-1.**

**Program ispitivanja kakvoće voda na prekograničnim vodama na osnovi
potpisanog Ugovora između Vlade Republike Hrvatske i Vlade Republike Slovenije
o uređenju vodnogospodarskih odnosa**

```
Osnova za program       Ugovor između Vlade Republike Hrvatske i
ispitivanja             Vlade Republike Slovenije o uređenju
                        vodnogospodarskih odnosa
                        (1/2Narodne novineR - Međunarodni
                        ugovori br. 10/97)
Mjesta ispitivanja
kakvoće voda:
rijeka Mura             Mursko Središće (most)
rijeka Drava            Ormož (most)
                        Dodatna ispitivanja na staroj Dravi
                        poslije Ormoža
rijeka Sutla            Harmica - Dobova (granični prijelaz)
rijeka Kupa             Kamanje (most nizvodno)
rijeka Dragonja         Dragonja - Kaštela (most)
Učestalost uzorkova-    obavlja se dvanaest puta godišnje
nja za kakvoću voda
na rijekama: Muri,      ponavlja se u četiri tromjesečna ciklusa
Dravi, Savi i Kupi      - u prvom mjesecu hrvatska strana obavlja
                        uzorkovanje i ispitivanje,
                        - u drugom mjesecu slovenska strana obavlja
                        uzorkovanje i ispitivanje
                        - u trećem mjesecu uzorkovanja su zajednička,
                        a svaka strana posebno obavlja ispitivanja.
Učestalost uzorkova-    obavlja se četiri puta godišnje
nja za kakvoću voda
na rijekama: Sutla,     - u prvom mjesecu hrvatska strana obavlja
Čabranka i Dragonja     uzorkovanje i ispitivanje
                        - u petom mjesecu uzorkovanja su zajednička,
                        a svaka strana posebno obavlja ispitivanja
                        - u osmom mjesecu uzorkovanja su zajednička,
                        a svaka strana posebno obavlja ispitivanja
                        - u jedanaestom mjesecu slovenska strana
                        obavlja uzorkovanje i ispitivanje
Pokazatelji ispitivanja kada je uzorkovanje dvanaest puta godišnje
kakvoće voda
Na rijekama: Muri,      programom su obuhvaćeni:
Dravi, Savi i Kupi      fizikalno-kemijski pokazatelji,
                        hranjive tvari,
                        metali i metaloidi,
                        organski spojevi (pesticidi),
                        mikrobiološki pokazatelji (dva puta godišnje),
                        biološki pokazatelji (dva puta godišnje),
                        radioaktivnost (četiri puta godišnje,
                        samo na Savi).
Pokazatelji ispitivanja kada je uzorkovanje četiri puta godišnje
kakvoće voda
Na rijekama: Sutla,     programom su obuhvaćeni:
Čabranka i Dragonja     fizikalno-kemijski pokazatelji,
                        hranjive tvari,
                        metali i metaloidi,
                        organski spojevi (pesticidi),
                        mikrobiološki pokazatelji (dva puta godišnje),
                        biološki pokazatelji (dva puta godišnje)
Sudionici u izvršenju
programa
O izvršenju programa    - Državna uprava za vode
se brine i nadležna
je:
Ispitivanja obavljaju:  Hrvatske vode, Glavni vodnogospodarski
                        laboratorij u suradnji s Ovlaštenim
                        laboratorijima koji imaju provedena domaća
                        i međunarodna poredbena ispitivanja
Sredstva potrebna za    Sredstva se osiguravaju u Državnom proračunu
izvršenje Programa i    Republike Hrvatske i iznose:
njihovo osiguranje      680.000,00 kn

```

**PRILOG D-2**

**KATEGORIZACIJA VODA**

```
Prirodni prijemnici     Dijelovi vodotoka ili područja za       Kategorija
                        koja se utvrđuje kategorija             vode
        1                               2                       3
A. - VRLO OSJETLJIVA    - podzemne vode koje se
     PODRUČJA           koriste ili planiraju koristiti
                        za vodoopskrbu                          1
                        - gorski potoci do naselja              1
                        - vodotoci na kraškim područ-
                        jima do naselja                         1
                        -  vode u nacionalnim parkovima
                        i parkovima prirode                     1
B. - MEĐUDRŽAVNE VODE
Dunav                                                           II
Karašica (Baranja)                                              II
Karašica kanal (Baranja)                                        II
Borza                                                           II
Hatvan                                                          II
Travnik                                                         II
Drava                                                           II
Dombo                                                           II
"dalica                                                         II
Izidorijus                                                      II
Zajza                                                           II
Mura                                                            II
Zelena                                                          II
Pritok Trnave (Dravske)                                         II
Sava                    - granica Slovenije do Zagreba          II
                        - od Zagreba do Siska                   III
                        - od Siska do granice SRJ               II
Bosut                   - do ušća u Biđ                         II
                        - od ušća u Biđ do granice SRJ          III
Studva                                                          II
Smogva                                                          II
Ilinački-Boris-Granični Ilnici-Šidski                           II
Lipa                                                            II
Una                     - izvor - Martin Brod                   I
                        - granica BiH - ušće u Savu             II
Čabranka                - izvor - Čabar                         I
                        - Čabar do ušća                         II
Kupa                    - izvor - Metlika                       I
                        - Metlika - ušće Korane                 II
Glina                   - izvor Topusko                         I
                        - Topusko - ušće u Kupu                 II
Glinica                                                         II
Mađarac                                                         II
Podzvidska                                                      II
Grabarska s pritokom                                            II
Šiljkovača s pritokom                                           II
Vidovska                                                        II
Velika Ja"a                                                     II
Korana                  - od Plitvičkih jezera do Slunja        I
                        - od Slunja do Kupe                     II
Bregana                 - od izvora do Bregane                  I
                        - od Bregane do ušća u Savu             II
Sutla                   - od izvora do Klanjca                  I
                        - od Klanjca do ušća u Savu             II
Dragonja                                                        II
Butišnica                                                       II
Mračaj                                                          II
Neretva                 - od granice BiH do mora                II
Konavoštica                                                     II
Sustav "Baćinska jezera - Rastok"                               II
Sustav "Trebižat -
Vrljika - Ričica"                                               II
C. - OSTALE DRŽAVNE VODE
Vuka                    - od ceste Đakovo - Osijek              II
Vučica                  - ušće potoka Marjanac                  II
Karašica                - ušće Branjinske rijeke                II
Bednja                  - cesta Ivanec - Varaždin               II
Spačva                  - ušće Brižnice                         II
Biđ                     - cesta V. Kopanica - Đakovo            II
Orljava                 - ušće Orljavice                        II
Lond"a                  - do ceste Čaglin                       II
Ilova                   - Ustava Ulovac                         III
Pakra                   - cesta Brusnik - Kusonje               II
                        - Pakra od ušća Ilove                   III
Česma                   - cesta Čazma - Narta -
                        Bjelovar                                II
Glogovnica              - cesta Vrbovec - Bjelovar              II
Sunja                   - cesta Sunja - Kostajnica              II
Kupčina                 - cesta Jastrebarsko - Karlovac         II
Dobra                   - cesta Vrbovsko - Mrkopalj             II
Krapina                 - cesta Konjšćina - Zlatar              II
Odra                    - sifon na odteretnom kanalu            II
Mrežnica                - cesta Generalski stol -
                        Perjašica                               II
Mirna                   - cesta Pazin - Buzet                   II
Raša                    - cesta Pazin - Potpićan                II
Lika                    - ušće Glamoščice                       II
Gacka                   - cesta Otočac - Ličko Lešće            II
Zrmanja                 - cesta Gračac - Knin                   II
Krka                    - Željeznički most u Kninu              II
Cetina                  - brana akumulacije Peruča              II
D. - SPOJNI, OTERETNI I
OBODNI KANALI
Oteretni kanal Lonja - Strug                                    II
Oteretni kanal Kupa - Kupa                                      II
Oteretni kanal  Sava - Odra                                     II
Spojni kanal Zelina - Lonja -
Glogovnica - Česma                                              II
Obodni kanal Biđ polje (zapad)                                  II
Obodni kanal Krak                                               II
Obodni kanal Jelas polje (istočni)                              II
Obodni kanal Jelas polje (zapadni)                              II
Obodni kanal Orljava - Ad"amovka                                II
Obodni kanal Kupčina                                            II
Obodni kanal Županijski                                         II
Spojni kanal Karašica - Drava                                   II
Obodni kanal Koševo - Vrbovci                                   II
Obodni kanal Cetine (desni)                                     II
Oteretni kanal Mala Neretva                                     II
E. - PRIRODNA JEZERA
Trakošćansko jezero                                             II
Plitvička jezera                                                I
Jezero Vrana - Cres                                             I
Jezera i slapovi rijeke Krke                                    I
Vransko jezero (kod Biograda)                                   II
Baćinska jezera                                                 II
F. - AKUMULACIJE
Akumulacija "Petnja"                                            II
Akumulacija "Bačica"                                            II
Akumulacija "Pakra"                                             II
Akumulacija "Sutlansko jezero"                                  II
Akumulacija "Borovik"                                           II
Akumulacija "Lapovac II"                                        II
Akumulacija "Letaj"                                             II
"Akumulacija "Butoniga"                                         II
Akumulacija "Baštica"                                           II
Akumulacija "Ričice"                                            II
Akumulacija "Njivice"                                           II
Akumulacija "Ponikve"                                           II
Akumulacija "Dubrava"                                           II
Akumulacija "Čakovec"                                           II
Akumulacija "Vara"din"                                          II
Akumulacija "Tribalj"                                           II
Akumulacija "Bajer"                                             II
Akumulacija "Lokve"                                             II
Akumulacija "Lepenica"                                          II
Akumulacija "Kruščica"                                          II
Akumulacija "Razovac"                                           II
Akumulacija "Prančevići"                                        II
Akumulacija "Đale"                                              II
Akumulacija "Peruča"                                            II
Retencije                                                       II
G. - MORE
More u zoni utjecaja ispuštanja  Područje izvan kruga oko difuzo-
otpadnih voda s kopna            ra ispusta, radiusa 300 m.     II*
More u posebno štićenim i vrlo
osjetljivim područjima                                          I*

*       Odnosi se na kategorizaciju voda mora koju }e izraditi Državna
uprava za zaštitu prirode i okoliša s Ministarstvom pomorstva prometa
i veza, a u suradnji s Državnom upravom za vode i to do 31. prosinca
1999. godine. Kategorizacija voda mora bit }e objavljena u "Narodnim
novinama" kao dopuna Priloga D-2.
```

![](dodatni/371854.gif)

![](dodatni/371855.gif)

![](dodatni/371856.gif)

**PRILOG D-4.**

**USTROJ I ZADATAK GLAVNOG MEĐUNARODNOG CENTRA ZA UZBUNJIVANJE
REPUBLIKE HRVATSKE U ZAGREBU - PIAC 07**

```
Funkcijske jedinice                                                     Uključene                       Glavna
Glavnog međunarodnog    Sjedišta jedinica                               institucije u                   zadaća
centra PIAC 07                                                          jedinicu                        jedinice
                        Ministarstvo obrane,                    - Ministarstvo obrane -                 Izvješćivanje o
                        Odjel za sustav motrenja i              Sektor za komunikacije i                iznenadnom zagađenju
                        obavješćivanja                          informacijsku tehnologiju,              u slivu Dunava
Komunikacijska          Adresa: Opatička 1,                     Odjel za sustav motrenja i
jedinica - CU           10000 Zagreb                            obavješćivanja.
(Communication Unit)    Tel.: (01) 48 11 995, 48 11 994
                        Faks: (01) 45 51 511
                        Osoba za kontakte: Boris Kržić
                        E-mail: bkrzic@zvonimir.mor.tel.hr
```

```
                        Hrvatske vode Zagreb                    - Hrvatske vode Zagreb, Sektor
                                                                zaštite voda i mora od
                        Adresa: Ul. grada Vukovara 220,         zagađenja,
Ekspertna jedinica - EU 10000 Zagreb                            Službe za zaštitu voda u                Stručna prosudba
(Expert Unit)                                                   vodnogospodarskim odjelima,             mogućih posljedica
                        Tel.: (01) 63 07 333, 63 07 539         Glavni vodnogospodarski                 iznenadnog zagađenja
                        Faks: (01) 61 51 794                    laboratorij,
                        Mob.: 098 352 388                       - Državni hidrometeorološki
                                                                zavod,
                        Osoba za kontakte: Nena Hak             - Institut "Ruđer Bošković"
                        E-mail: nenahak@voda.hr                 Zagreb (Ovlašteni referentni
                        laboratorij),
                                                                - INA Zagreb - (Operativno-
                                                                informativni centar - baza
                                                                podataka).
```

```
                        Državna uprava za vode                  - Državna uprava za vode
                        Zagreb                                  Odjel državne vodopravne
                                                                inspekcije,
                        Adresa: Ul. grada Vukovara 220          - Odjel gospodarenja vodama -
                        10000 Zagreb                            Odsjek zaštite voda,
                                                                - Državna uprava za zaštitu
                        Tel.: (01) 61 51 820, 63 07 333         prirode i okoliša,
Jedinica za donošenje   Faks.: (01) 61 51 821                   - Ministarstvo obrane                   - Odlučivanje o
odluka - DU                                                     Sektor za komunikacije i                poduzimanju potrebnih
(Decision Making Unit)  Osoba za kontakte: Željko Makvić        informacijsku tehnologiju,              mjera
                        E-mail: du.vode@zg.tel.hr               - Ministarstvo unutarnjih
                                                                poslova,
                        Odgovorna osoba za                      - Ministarstvo vanjskih poslova,
                        koordiniranje                           - Ministarstvo zdravstva,
                        rada PIAC 07 Hrvatska:                  - Nacionalni savjet za
                                                                akcidentalna stanja,
                        Borivoj Glumbić: Tel.: 043 334 838      - Državni hidrometeorološki
                        Faks: 043 334 828                       zavod,
                        E-mail: vgiilova@bj.tel.hr              - Hrvatske vode.
                        Zlatko Ledecki: zamjenik
                        Tel.: (01) 63 07 326
                        Faks: (01) 61 51 821
                        E-mail: du.vode@zg.tel.hr@

```

**PRILOG D-5**

**UREĐAJI ZA PROČIŠĆAVANJE VEĆI OD 50.000 ES**

```
                                                Veličina                                        Procjena potreb-
Županija        Grad            Prirodni        objekta         Stupanj         Stupanj         nih fin. sred-
                                prijemnik       (ESx103)        čišćenja        izgrađenosti    stava (106 kn)
    1            2                  3               4              5                 6               7
Vukovarsko-     Vinkovci        Bosut             63              III.                             166,32
srijemska       Županja         Sava              70               II.                             131,60
Brodsko-posavskaSlavonski Brod  Sava              80               II.                             147,20
Bjelovarsko-    Daruvar         Toplica           50              III.            II. (50%)         84,00
bilogorska      Bjelovar        Česma            230              III.            II. (43%)        276,00
Koprivničko-    Koprivnica      Drava             70              III.            I. (30%)         150,00
križevačka
Karlovačka      Karlovac-D. ResaKupa              80               II.                             120,00
                Kutina          Lonja             50              III.                             136,00
Sisačko-        Petrinja        Kupa              70               II.                             131,60
moslavačka      Sisak           Sava              70               II.                             105,00
Grad Zagreb     Zagreb          Sava            1500               II.                            1600,00
Zagrebačka      Zaprešić        Krapina           70               II.                             105,00
Zagorsko-       Stubica-Zabok-  Krapina           50               II.                              75,00
krapinska       Oroslavje
Vukovarsko-     Vukovar         Dunav             85               II.                             153,00
srijemska
Osječko-        Osijek          Drava            794               II.                             889,28
baranjska       Donji Miholjac  Drava             65               II.                             124,80
Varaždinska     Varaždin        Drava            130               II.             II. (30%)       145,60
Međimurska      Čakovec         Trnava            75              III.                             189,00
                Poreč           More             105               II.             I. (100%)       144,48
Istarska        Rovinj          More              66               II.             I. (25%)        120,38
                Pula            More             140               II.             I. (40%)        206,00
Primorsko-      Rijeka          More             540               II.             I. (40%)        576,28
goranska
Zadarska        Zadar           More             160               II.                             243,20
                Knin                              50               II.                             102,00
Šibenska        Šibenik         More             120               II.                             196,80
                Sinj            Cetina            50               II.                             102,00
Splitsko-       Split-Solin
dalmatinska     Kaštela         More             504               II.                             584,64
                Trogir          More              75               II.                             189,00
Dubrovačko-     Dubrovnik       More             125               II.             I. (80%)        172,20
neretvanska
                Svekoliko:                                                                       7.600,38

```

E. OSTALE PRIJELAZNE I ZAKLJUČNE ODREDBE

XI.

Ravnatelj državne uprave za vode raspisat će natječaj i izvršiti odabir
onih stručno i tehnički osposobljenih fizičkih i pravnih osoba, za koje
se po tehničkoj opremljenosti, broju zaposlenika i drugim uvjetima iz natječaja
može zaključiti da su najpodobniji za otklanjanje posljedica nastalih u
slučajevima iznenadnog zagađenja. Popis izabranih fizičkih i pravnih osoba
objavit će se u "Narodnim novinama".

XII.

Ovlašćuje se ravnatelj Državne uprave za vode da odlukama može obavljati
pojedinačne izmjene i dopune Priloga D-1 ovome Planu, u skladu sa zaključcima
stalnih komisija imenovanih za provedbu ugovora o vodnogospodarskim odnosima
sa susjednim državama. Odluke o izmjenama i dopunama objavit će se u "Narodnim
novinama".

XIII.

Ovaj Plan objavit će se u "Narodnim novinama".

Klasa: 351-02/98-01/11
Urbroj: 5030114-98-1
Zagreb, 14. siječnja 1999.

```
Predsjednik
mr. Zlatko Mateša, v. r.
```

Ostalo, NN 8/1999-98
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)